Torii?) inggih punika bangunan ing kuil Shinto ingkang dados watesing antawisipun papan kanggé mapan manungsa kalihan kawasan suci papanipun Kami [1]. Kejawi punika, bangunan kasebut gadhah fungsi minangka lawang gerbang kuil. Wujudipun tori punika arupi kalih palang ingkang sejajar lan dipunsangga kalih cagak vertikal. Bangunan punika kathahipun dipuncat mawi werni abrit (oranye) lan kadang kala ugi boten dipuncat (werna asli bahan bangunan). Sanajan padatanipun dipunpanggihaken wonten ing mergi kanggé mlebet ing kuil Shinto, torii ugi saged dipunpanggihaken ing mausoleum kekaisaran lan sapérangan kuil Buddha ing Jepang. Simbol torii wonten ing peta terbitan Jepang minangka tandha papanipun kuil Shinto.